
Jó tanárok, támogató mentorok, hatékony tudás-átadás ― az oktatás szerepe a karrier-menedzsmentben

A szakdolgozat a magyarországi viszonylatokban foglalkozik a jó tanári kompetenciákkal.
A hipotézisem az, hogy a tanároknak mentori szerepet kell vállalniuk a képzési
intézményekben, ezzel támogatva a diákok fejlődését, ezzel is megkönnyítve a
pályaválasztást, segítve a karrierjüket már a legelejétől. Nem is gondolunk bele abba, hogy
a tanároknak milyen meghatározó szerepe van abban, hogy a diák milyen minőségű
munkavállaló lesz és a HR azt majd hogyan tudja integrál eredményesen szervezetekbe. Az
emberi erőforrás menedzsment és az oktatási intézmények összekapcsolódnak több témában
is, például a karrier-menedzsment és tudás átadás oldalról. A témakört a sajátos társadalmi-
, gazdasági és szociológiai aspektusai miatt több szempontból is vizsgáltam. A széles
szakirodalmi háttér mellett több félig strukturált interjú kérdéssort állítottam össze, amit
háromféle különböző csoportnál kérdeztem: diák, tanár és szülők. Ezáltal is összetettebb
választ kapva kérdéseimre.
A kutatás leginkább a tanári kompetenciákra és a mentorprogram megvalósítására fokuszál.
Ugyanakkor a téma összetettsége miatt érintettem az oktatási rendszer sajátosságait néhány
ponton. Amikor elhatároztam, hogy ezzel a témával fogok foglalkozni, még nem kerültek
felszínre a társadalmi elégedetlenségek és civil kezdeményezések a pedagógus pályával
kapcsolatosan. Ugyanakkor szeretném leszögezni, hogy minden politikai tartalomtól,
"áthallástól" elhatárolódom, mert kutatásom alapja tudományos érdeklődés és nem politikai
beállítódás. Dolgozatom témája és motivációja már sokkal előbb megfogalmazódott
bennem. A környezetemben tapasztaltak csak azt erősítik meg bennem, hogy egy igazán
érdekes és érzékeny össztársadalmi téma ütőerére tapintottam rá magam is.



